44-årig vietnameser dømt ved Landsretten for omfattende skunkproduktion.

Torsdag stadfæstede Vestre Landsret dommen over en 44-årig vietnameser, som ved Byretten i Aalborg blev dømt halvandet års fængsel i en sag om skunk fra 2007. Her fandt politiet to huse i Hvilsom ved Hobro og Løvel nord for Viborg, der blev brugt som skunklaboratorier. Laboratorierne med omkring 1000 planter blev opdaget, da et af husene brændte ned som følge af ulovlige el-installationer. Manden er dømt for produktion af hvad der svarer til 72 kg hash, men frifundet for eltyveri fra Himmerlands Elforsyning svarende til 77.000 kroner og Energi Midt 54.000 kroner. Ud af de halvandet års fængsel er et år gjort betinget. Desuden er han udvist af Danmark i fem år.